စိတ်တည်ငြိမ်မှု
မကြာသေးတဲ့ ကာလတွေမှာ ရေပန်းစားတဲ့ စကားလုံးဖြစ်လာတယ်။
စိတ်တည်ငြိမ်မှု အလေ့အကျင့်တွေကို အသုံးပြုခဲ့တာနှစ်ထောင်ချီပါပြီ။
အများစု သဘောတူကြတာက
စိတ်တည်ငြိမ်မှု အကျင့်တွေဟာ အပြုသဘောအရာဖြစ်ကာ
ဘဝကို ကောင်းကျိုး ပေးမယ်ဆိုတာပါ။
စိတ်တည်ငြိမ်မှု အလေ့အထတွေက
ဘဝအရည်အသွေးအပေါ် အပြုသဘော သက်ရောက်မှုရှိတာကိုသရုပ်ဖော်တဲ့
သုတေသန အပုံအပင်ရှိပါတယ်၊ အာရုံစိုက်မှု တိုးတက်စေပြီး စိတ်ဖိစီးမှု လျော့ကျစေတာပါ။
Fortune 500 ကုမ္ပဏီတွေနေ မူလတန်းကျောင်းတွေအထိ
စိတ်တည်ငြိမ်မှု အလေ့အကျင့်တွေကို လက်တွေ့ ကျင့်သုံးမှုနဲ့
ထိန်းချုပ်ထာတဲ့ လေ့လာမှုတွေမှာ အံ့ဖွယ် ရလဒ်တွေနဲ့အတူ
နေ့စဉ် သုံးနေကြတယ်။
ဖြစ်ချင်တော့
စိတ်တည်ငြိမ်မှု လေ့ကျင့်ဖို့ အနည်းငယ်သော
အချိန်ပမာဏတစ်ခု(သို့) တိတ်ဆိတ်တဲ့ နေရာတစ်ခုကိုတောင်
ဇယ်ထားဖို့ တွေးတဲ့အခါ
အများစုက ဘရိတ်ကို တော့နင်းတတ်ကြတယ်။
သင့်ကိုယ်သင် တွေးမိလောက်တာက
"တိတ်ဆိတ်တဲ့ နေရာတစ်ခုလား။
ဆယ်မိနစ်လား။
ဘာလဲဟ။
သွားစမ်းပါ၊
ငါ့မှာ အချိန်မရှိဘူး။"
တဒင်္ဂထဲက လက်ကျန်အချိန်ထဲမှာ
အဖိုးတန် အချိန်တွေကို ကုန်ဆုံးဖို့
အော်နေတဲ့ ကလေးတွေ၊
အလုပ်နဲ့ဆိုင်တဲ့ ဖိအားတွေ
အထွေထွေ ဘဝ ဖိစီးမှု၊ နည်းပညာဆိုင်ရာ
အာရုံနောက်မှုတွေကို ခွင့်ပြုကြတယ်။
စိတ်တည်ငြိမ်မှု အလေ့အကျင့်တွေကို ဘေးဖယ်လိုက်ခြင်းရဲ့ ရလဒ်က
ပိုစိတ်ဖိစီးပြီး
ကျဆင်းသွားတဲ့ ဘဝအရည်အသွေးတစ်ခုပါ။
သိမှတ်မှရဲ့ ကောင်းကျိုးတွေကို စက္ကန့် ၃၀ လောက် အချိန်နည်းနည်းလေးမှာ
အခြေအနေတိုင်းနီးပါးမှာရယူနိုင်တယ်လို့
ကျွန်တော် ပြောမယ်ဆိုရင်ရော။
ကျွန်တော်ဟာ ဖြေဆေးရောင်းနေတာလို့ ထင်ကောင်းထင်မယ်။
(သို့) အနည်းဆုံးမှာ မှန်ဖို့က ကောင်းလွန်းနေတယ်။
တကယ်ကတော့
ဒါက အမှန်ဖြစ်ပြီး
ကျွန်တော် မျှဝေတော့မယ့်
နည်းလမ်းမှာကျွန်တော် လေ့ကျင့်ပေးထားတဲ့ လူတွေ ပုံမှန် လုပ်နေကြတာပါ။
အကျော်အမော် အားကစားသမားတွေကနေ ဆရာဝန်တွေ၊ မိဘတွေအထိပါ။
ပထမဆုံး တီထွင်ခဲ့တဲ့ ဒီနည်းကို "၃x၃ နည်း" လို့ ခေါ်လိုက်တယ်။
ဒီတုန်းက ကျွန်တော့သမီးက အခါလည်လောက်ပါ။
ကလေးတွေရှိတဲ့ သင်တို့အတွက် အုပ်ထိန်းမှုဟာ ပျော်ရွှင်မှုကြီး ယူဆောင်လာပြီး
မယုံနိုင်လောက်တဲ့ ဖိစီးမှု ပမာဏရောပဲဆိုတာ သိကြပါတယ်။
တိုးလာနေတဲ့ ကြွက်သား တင်းမာမှု၊ ခေါင်းကိုက်တာတွေနဲ့ ပူပန်မှု
ကြုံရတာ ကိုယ်တိုင်တွေ့ရှိခဲ့ပြီး
အလုပ်ကနေ အိမ်၊ အိမ်ကနေ ကစားကွင်း၊ အိမ်ကနေ အိပ်ရာ၊
အလုပ်၊ အိမ်၊ ကစားကွင်းကို သုတ်ခြေတင်ပြီး
ဆက်တိုက်လည်နေတော့
အတော်ကြီးကို မသက်မသာဖြစ်လာတော့
ဒါနဲ့ပတ်သက်ပြီး တစ်ခုခုလုပ်ဖို့ စလိုက်တယ်။
အခု စိတ်ကုပညာရှင်အနေနဲ့
Silicon Valley ရဲ့ ဖိအားမြင့်တဲ့ ပတ်ဝန်းကျင်မှာ အလုပ်လုပ်နေရင်း
စိတ်တည်ငြိမ်မှု အလေ့အကျင့်တွေအကြောင်း ပင်ကိုအားဖြင့် ထက်သန်မိတယ်။
ငါတော့ အပိုင်ပဲလို့ တွေးကာ
စမ်းသပ်ကြည့်ဖို့ စလိုက်တယ်။
ကံဆိုးချင်တော့
"အမြန်၊အမြန်၊အမြန်၊ ငါ့မှာ အချိန်မရှိဘူး" ဆိုတဲ့ ထောင်ချောက်ထဲ တည့်တည့် ကျသွားတယ်။
ဒါက ကျွန်တော့ကို ဘာဖြစ်စေလဲ။
ဖိစီးမှုပိုများ၊ခေါင်းကိုက်မှုတွေ ပိုများ၊ ပူပန်မှု ပိုများ၊ အကုန်လုံးပါ။
အပတ်တကုတ် ဆက်ကြိုးစားပေးမဲ့ အပြုသဘော ရလဒ်ကို အလွန်နည်းပါးတုန်းပါ။
ဒါနဲ့ ငါကြိုးစားမယ်၊ တုံ့ပြန်မှု ရနိုင်မယ်လို့ တွေးမိတယ်။
စမ်းနေတဲ့ နည်းလမ်းစုံအတွက်
ရုပ်ပိုင်း တုံ့ပြန်မှုကို တိုင်းတာဖို့ နှလုံးခုန်နှုန်း ပြစက်ကို ဝတ်တယ်။
ဆက်ကြိုးစားပေမဲ့
အခြေခံအကျဆုံး အသက်ရှုတဲ့ နည်းစနစ်တစ်ခုကို
အခြေခံအကျဆုံး စိတ်တည်ငြိမ်မှု နည်းစနစ်တစ်ခုနဲ့ မတွဲမိခင်အထိ
ကျွန်တော် မျှော်လင့်ခဲ့တဲ့ ရလဒ် အမျိုးအစားက မရသေးဘူး။
ဒါက နားလည်သွားချိန်ပါ။
(လက်ဖျောက် တီးသံ)
ဒါက အပြောင်းအလဲဖြစ်စေတာပါ။
ကျွန်တော့ နှလုံးခုန်နှုန်းက တစ်သမတ်တည်း စကျလာတယ်။
ပတ်ဝန်းကျင်အတွင်းက စိတ်ဖိစီးစေတာတွေကို စိတ်ပိုင်းဆိုင်ရာ တုံ့ပြန်မှုတွေက
သိသာစွာ ပြောင်းလဲသွားတယ်။
ဒီနည်းနဲ့ ၃x၃ နည်း ဖြစ်ပေါ်ခဲ့တယ်။
၃x၃ နည်းက အင်မတန် ရိုးစင်းပါတယ်။
သင် လုပ်ရမယ့်ဟာဆိုလို့
ပတ်ဝန်းကျင်ထဲမှာ ရုပ်ဝတ္ထုတစ်ခုကို ရှာတာပါ၊
ဒါကို အမည်တပ်ပြီး
အသက်ပြင်းပြင်း တစ်ချက်ရှူ
သုံးကြိမ် ထပ်လုပ်ပါ။
အခု မှတ်ထားရမှာက ဒီပုံစံထဲမှာ ကျွန်တော် လေ့ကျင့်ပေးခဲ့တဲ့သူ အများစုက
စမ်းမကြည့်ခင်အထိ ပေါက်ကရ လေရှည်နေသလို
ကျွန်တော့ကို ကြည့်ကြတယ်။
ဒီတော့ အလားတူ ခံစားမိရင် သင်တို့ပဲ မဟုတ်ပါ
မပူပါနဲ့၊ ခဏကြာရင် ကျွန်တော်တို့ အတူတူ လုပ်ကြတော့မှာပါ၊ အဆင်ပြေတယ်နော်။
အတူတူ လုပ်ချင်လား။
ပရိသတ်။ လုပ်ချင်တယ်။
ကောင်းပါပြီ။
ဒီတော့ သင့်ပတ်ဝန်းကျင်ထဲက
ရုပ်ဝတ္ထု သုံးခု ရှာစေချင်တယ်။
ဘာပဲဖြစ်ဖြစ်ရပါတယ်။
စားရေးခုံ သင့် ဘေးမှာ ထိုင်နေသူ တစ်ယောက်ယောက်
ကွန်ပြူတာ စခရင်၊ မီးလုံးဆို ရပါတယ်၊
ပြောရရင် ဘာမဆိုပါ။
အရေးကြီးတာက ကျွန်တော်မြင်ဖူးတဲ့ လူအတော်များများ ကျရောက်သွားတဲ့
ထူးခြားတဲ့ လှည့်ကွက်ထဲ မကျဖို့ပါ
ဒါက အရာဝတ္ထုမှာ ဘက်လိုက်တဲ့ သရုပ်ဖော်ချက်တွေ ထပ်ဖြည့်တာပါ၊
ဥပမာ ငါ့အကြိုက်ဆုံး ခွေးခြေ
(သို့) Johnny ကို ငါတကယ် သဘောကျတာ။
ဒီဘက်လိုက်တဲ့ သရုပ်ဖော်ချက်တွေ၊ နာမဝသေန စတာတွေ ထပ်ဖြည့်လိုက်တဲ့အခါ
ဖြစ်စဉ်ကို ကမောက်ကမလုပ်တဲ့ သိမ်မွေ့တဲ့ စိတ်ပိုင်းတုံ့ပြန်မှုတွေ ဖြစ်စေတယ်။
ဒီတော့ သင်ဟာ ဒါပဲပြောရမှာပါ၊
"ဒါက ခွေးခြေတစ်လုံး"
ဒိပြင် ဘာမှမဟုတ်ဘူး။
အရာဝတ္ထုကို အမည်တပ်တဲ့အခါ အသံမထွက်ဘဲ သင့်စိတ်ထဲမှာ
ဒီအတိုင်း လုပ်နေတာပါ။
အလုပ်၊ဘတ်စ်(သို့) ရထားပေါ်မှာ ဒါကို သင်လုပ်ရင်
သိတဲ့အတိုင်း လူတွေ စတွေးလောက်တာက
ဒီနေ့ ဒီကောင် ပြဿနာ နည်းနည်းရှိနေတယ်။
အဆင်ပြေတယ်နော်။
သင် အသက်ရှူလိုက်တဲ့အခါ
ဒါကို ပါးစပ်နဲ့ နှာခေါင်းကနေ ဒီလိုလုပ်မှာပါ။
သင့်အတွက် သက်သောင့်သက်သာ ဖြစ်တာမှန်သမျှပါ။
နောက်ဆုံး ဝတ္ထုတွေကို ကိုယ်တိုင် ရွေးရင်အကောင်းဆုံးပေမဲ့
ဒီဟောပြောချက်အတွက်၊ အတူလုပ်ဖို့ ကျွန်တော်တို့အတွက်နဲ့
အရာတွေ မြန်ဆန်ထိရောက်ဖို့
အရာဝတ္ထု သုံးခု ကျွန်တော် ရွေးထားတယ်။
ဒီညွှန်တံ၊ ဒီခွေးခြေနဲ့ ဒီစခရင်ပါ။
အတူတူ စမ်းကြည့်ဖို့ အသင့်ပဲလား။
ကောင်းပြီ၊ စလိုက်ကြစို့။
ဒါက ညွှန်တံတစ်ချောင်း၊ပါ။
အသက်ပြင်းပြင်း ရှူပါ။
(အသက်ရှူသွင်းသည်)
(အသက်ရှူထုတ်သည်)
ဒါက ခွေးခြေတစ်လုံး၊
အသက်ပြင်းပြင်း ရှူပါ။
(အသက်ရှူသွင်းသည်)
(အသက်ရှူထုတ်သည်)
ဒါက စခရင်တစ်ခု
နောက်ထပ် ပြင်းပြင်းရှူ၊
(အသက်ရှူသွင်းသည်)
(အသက်ရှူထုတ်သည်)
ဒီတော့ ဘယ်လို ခံစားရလဲ။
ဖိစီးမှု နည်းနည်း လျော့သွားလား။
နည်းနည်း ပိုပြီး စိတ်အေးသွားလား။
ကောင်းတယ်မို့လား။
အလွန့်ကို ရိုးစင်းပါတယ်၊
ကျွန်တော် နိုးနေပြီး ကလေးတွေ၊အလုပ်
(သို့)ဘာဖြစ်ဖြစ် ပူပန်ပြီ။ ပြန်အိပ်မရဘူးဆိုရင်
ဒါကို ညဘက်မှာတောင် အသုံးပြုတယ်။
ဒီနေ့ ဒီကို ထွက်မလာခင်
ကန့်လန့်ကာနောက်မှာဒါကို ကျွန်တော် သုံးနေ တယိဆိုတာ ပိုယုံကြည်သင့်တယ်။
အဆင်ပြေလား။
စင်နောက်မှာ ကျွန်တော်ခေါ်တဲ့ ၉x၉ တစ်ခုတောင် လုပ်ခဲ့တယ်။
လုပ်ငန်းစဉ်ကို တစ်ဆက်တည်း သုံးကြိမ်လုပ်တာပါ။
သင်ဟာ ကျဉ်းထဲကျပ်ထဲမှာ (သို့) TEDx ဟောပြောချက်တစ်ခု
ပေးဖို့ ထွက်လာရင် သင်လည်း လုပ်နိုင်တယ်လေ။
(ရယ်သံများ)
ဒီတော့ သင့်ဘဝမှာ ၃x၃ နည်းကို ဘယ်အချိန် အသုံးပြုမှာလဲ။
အားလုံးဟာ လက်ရှိ ကာလမှာ ဆက်ရှိ နေနိုင်စွမ်းကို အလွန်အမင်း တောင်းဆိုတဲ့
နေ့စဉ်ဘဝတွေမှာ အထပ်ထပ်ဖြစ်နေတဲ့ စိတ်ဖိစီးမှုပေးတာတွေကို ကြုံတွေ့ရတယ်။
အာရုံစိုက်ပါ၊ ဖိစီးမှုကို ကိုင်တွယ်ပါ။
ကြုံရတဲ့ အထပ်ထပ်ဖြစ်နေတဲ့
စိတ်ဖိစီးစေတာတွေထဲက တစ်ခုကို တွေးကြည့်ဖို့ အချိန်ခဏလောက် ယူစေချင်တယ်။
ခက်ခဲလွန်းတာ မဖြစ်သင့်ပါဘူး။
လူတိုင်းမှာ တစ်ခုခုရှိတယ်မို့လား။
ကောင်းပြီ။
ဒီတော့ နောက်တစ်ခါ ဒီစိတ်ဖိစီးစေတာတွေထဲက
တစ်ခုကို တွေ့ကြုံတဲ့အခါ ဒါကို ကြိုးစား၊ ကိုင်တွယ်ဖို့
၃x၃ နည်းကို အသုံးပြုပါမယ်လို့ အချင်းချင်း ကတိပြုကြရအောင်။
သဘောတူတယ်နော်။
ပရိတ်သတ်။ သဘောတူတယ်။
ကောင်းလိုက်တာ။
ဒီတော့ ၃x၃ နည်းရဲ့ အနာဂတ်က ဘာလဲ။
၃x၃ နည်းကို အသုံးပြုနေတဲ့ လူတွေဟာ ဒါကို သူတို့ အသုံးပြုနေတဲ့
မရေမတွက်နိုင်တဲ့ အခြေအနေတွေ၊ အလုပ်အကိုင်တွေနဲ့ဘဝ ဝန်းကျင်တွေမှာ
ကျွန်တော့ကို ဆက်စေ့ဆော်ပေးတယ်။
သက်လုံ ထိန်းဖို့ တာဝေး ပြိုင်ပွဲတွေအတွင်း သုံးတဲ့ အဆင့်မြင့် အပြေးသမားတစ်ယောက်၊
တည်ငြိမ်ဖို့ ရှုပ်ထွေးတဲ့လုပ်ငန်းစဉ်အတွင်း သုံဒတဲ့ ကျောရိုး ခွဲစိတ်ဆရာဝန်တစ်ယောက်
ဆုံးဖြတ်ချက်ကြီးတွေ မချခင်အတွင်း ဒါကို အသုံးပြုတဲ့ CEO တစ်ယောက်တောင်ရှိတယ်။
တကယ်ပဲ အခြေအနေတိုင်းမှာ မည်သူမဆို ဒါကို သုံးနိုင်တယ်။
မိဘတွေကနေ လုပ်ငန်းရှင်တွေ ဆရာဝန်တွေ၊အားကစားသမားတွေအထိပါ
ပြဿနာမရှိဘူး။
နောက်ဆုံးအနေနဲ့
ဒီဂျစ်တယ် ကိရိယာတွေ စစ်ကြည့်ဖို့
စေ့ဆော်မှုရဲ့ အမြဲ တိုးပွားနေတဲ့
စွဲစေတတ်တဲ့ သဘာဝကို
ရှောင်ရှားတာ ကူညီဖို့ ၃x၃ နည်းကို အသုံးပြုနိုင်ပါတယ်။
(ရယ်သံများ)
နောက်တစ်ခါ စတိုးဆိုင်က
အတန်းထဲမှာ သင်ရောက်နေပြီး
ဖုန်းကို ထုတ်ယူပြီး လူမှုမီဒီယာကို စစ်ကြည့်ဖို့
စာတို ပို့ဖို့၊ အီးမေလ်း ဖတ်ဖို့် ဆန္ဒပြင်းပြတဲ့အခါ
မလုပ်ပါနဲ့။
လက်ရှိ တဒင်္ဂဆီ
ကိုယ့်ကိုယ်ကိုယ် ပြန်ခေါ်ဖို့ ဒီအစား ၃x၃ နည်းကို သုံးပါ၊။
တဒင်္ဂတိုင်းမှာ အဓိပ္ပာယ်ရှိပါတယ်။
အချိန်က အဖိုးတန်ပါတယ်။
လွတ်မသွားစေနဲ့နော်။
ဒီအချိန်လေးကို ကျွန်တော်နဲ့ မျှဝေတဲ့အတွက် ကျေးဇူးပါ။
(လက်ခုပ်သံများ)